पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण भयानक स्तर पर फैलने के बावजूद व्यापारी लॉकडाउन का बेखौफ होकर उल्लंघन कर रहे हैं। सोमवार को तहसीलदार सरोज अग्निवंशी ने शहर में लॉकडाउन का उल्लंघन करने वाले दुकानदारों के खिलाफ कार्रवाई की।
तहसीलदार ने दुकानों पर छापामार कार्रवाई दुकानों के अंदर ग्राहकों को सामान बेचते हुए पकड़ा। सोमवार को 8 से अधिक दुकानदारों व बेवजह घूमने वालों से 29 हजार रुपए का जुर्माना वसूला गया है। कोई चौथी बार तो कोई दूसरी बार हुई सील हुई दुकान तहसीलदार सरोज अग्निवंशी ने बताया कि सोमवार को जिन दुकानों पर कार्रवाई की गई है ।
उन्होंने बताया कि चेयरमैन टेलर पर पूर्व में तीन बार चालानी कार्रवाई की जा चुकी है, जिस पर सोमवार को चौथी बार चालानी कार्रवाई की है। तहसीलदार अग्निवंशी ने बताया कि सावरकर बाल विहार स्थित दक्ष कलेक्शन पर एक दर्जन से ज्यादा ग्राहक मिले हैं।
उन्होंने बताया कि यह कपड़ा व्यापारी भोपाल में निवास करता है, जो कि भोपाल से आकर यहां लॉकडाउन का उल्लंघन कर दुकान खोलकर व्यवसाय कर रहा था। उन्होंने बताया कि इस दुकान पर दूसरी बार चालानी कार्रवाई की है, जिसके खिलाफ जेल भेजने की कार्रवाई की जाएगी।
ये पकड़ाए
तिलक चौक के पास झलक शूज, बांस कुली स्थित अशोक गारमेंट्स, सावरकर बाल विहार के पास स्थित वंश कलेक्शन, सावरकर बाल विहार स्थित दक्ष कलेक्शन, चेयरमैन टेलसर,गुरूद्वारा के पास स्थित श्रीराम ट्रेडर्स और गुरूनानक ट्रेडर्स एवं नरेंद्र मोटर वाइंडिंग एवं इलेक्ट्रिकल की दुकान को लॉकडाउन का उल्लंघन करने पर सील करने की कार्रवाई की। इनमें दक्ष कलेक्शन पर एक दर्जन से ज्यादा ग्राहक अंदर खरीदारी करते हुए मिले। इसी तरह एक अन्य दुकानों में बंद शटर के अंदर बड़ी संख्या में ग्राहक मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn